laion/Wikipedia-Exotic huggingface dataset:
পল লুকাস

পল লুকাস (ইংরেজি: Paul Lukas; জন্ম: পাল লুকাস, ২৬ মে ১৮৯৪ - ১৫ আগস্ট ১৯৭১) ছিলেন একজন হাঙ্গেরিতে জন্মগ্রহণকারী মার্কিন অভিনেতা। তিনি ওয়াচ অন দ্য রাইন (১৯৪৩) চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কার ও সেরা নাট্যধর্মী চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। তার অভিনীত উল্লেখযোগ্য চলচ্চিত্র ভূমিকাসমূহ হল লিটল উইমেন (১৯৩৩)-এ প্রফেসর বেয়ার, দ্য ক্যাসিনো মার্ডার কেস (১৯৩৫)-এ গোয়েন্দা ফিল ভ্যান্স, দ্য থ্রি মাস্কেটিয়ার্স (১৯৩৫)-এ অ্যাথোস, ডড্‌সওয়ার্থ (১৯৩৬)-এ আর্নল্ড ইসেলিন। তার অভিনীত সর্বশেষ চলচ্চিত্র ছিল দ্য চ্যালেঞ্জ (১৯৭০)। লুকাস ১৮৯৪ সালের ২৬শে মে অস্ট্রিয়া-হাঙ্গেরির বুদাপেস্টে এক ইহুদি পরিবারে জন্মগ্রহণ করেন। তার পিতা আডলফ মুনকাসি এবং মাতা মারিয়া শ্নেকেনডর্ফ। পরবর্তী কালে ইয়ানোস লুকাস ও মারিয়া জিলাহি তাকে দত্তক নেন। ইয়ানোস একটি বিজ্ঞাপন সংস্থার নির্বাহী ছিলেন। লুকাস ১৯১৩ সালে অস্ট্রিয়া-হাঙ্গেরীয় সেনাবাহিনীতে যোগদান করেন। সেনাবাহিনীতে কাজের পর তিনি বৈমানিক হিসেবে যোগ দেন এবং আঘাতপ্রাপ্ত হয়ে বাড়ি ফিরে যান। তিনি সৈন্যদের জন্য বিভিন্ন অনুষ্ঠানে অভিনয় শুরু করেন এবং ১৯১৫ সালে এই কাজ ত্যাগ করে হাঙ্গেরীয় একাডেমি অব অ্যাক্টিংয়ে অধ্যয়ন করেন। ১৯১৬ সালে বুদাপেস্টে ন্যাশলান থিয়েটার ট্রুপের একটি নাটকে কাজের মধ্য দিয়ে মঞ্চ অভিনয় শুরু করেন। দুই বছর পর তিনি বুদাপেস্টের কমেডি থিয়েটারে চলে যান এবং সেখানে টানা নয় বছর উইলিয়াম শেকসপিয়র, আন্তন চেখভ, জর্জ বার্নার্ড শ', অস্কার ওয়াইল্ড ও মলিয়েরের নাটকে অভিনয় করেন। "Paul Lukas - Actors and Actresses - Films as Actor:, Publications"। ফিল্ম রেফারেন্স। সংগ্রহের তারিখ ২৬ ফেব্রুয়ারি ২০১৯।  "Paul Lukas"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। সংগ্রহের তারিখ ২৬ ফেব্রুয়ারি ২০১৯।  ব্রোড, ডি. (২০০৯)। Multiculturalism and the Mouse: Race and Sex in Disney Entertainment। টেক্সাস বিশ্ববিদ্যালয় প্রেস। পৃষ্ঠা ১০৩। আইএসবিএন 9780292783300। সংগ্রহের তারিখ ২৬ ফেব্রুয়ারি ২০১৯।  Journal of Reform Judaism। ৩৫। সেন্ট্রাল কনফারেন্স অব আমেরিকান র‍্যাবাইস। ১৯৮৮। আইএসএসএন 0149-712X। সংগ্রহের তারিখ ২৬ ফেব্রুয়ারি ২০১৯।  Current Biography Yearbook। এইচ. ডব্লিউ. উইলসন কোম্পানি। ১৯৪২। আইএসএসএন 0084-9499। সংগ্রহের তারিখ ২৬ ফেব্রুয়ারি ২০১৯।  "Marriage entry, Budapest 7th district, 26 March 1918"। ফ্যামিলি সার্চ। সংগ্রহের তারিখ ২৬ ফেব্রুয়ারি ২০১৯।  "Paul Lukas, 1943 Oscar Winner, Dies"। দ্য নিউ ইয়র্ক টাইমস (ইংরেজি ভাষায়)। ১৭ আগস্ট ১৯৭১। সংগ্রহের তারিখ ২৬ ফেব্রুয়ারি ২০১৯।  উইকিমিডিয়া কমন্সে পল লুকাস সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে পল লুকাস (ইংরেজি) ইন্টারনেট মুভি ডেটাবেজে পল লুকাস  (ইংরেজি) ফাইন্ড এ গ্রেইভে পল লুকাস  (ইংরেজি)
মালবি ভাষা

মালবি বা মালব্য ভাষা হলো রাজস্থানি ভাষাগোষ্ঠীর অন্তর্গত একটি ভাষা যা ভারতের মধ্যপ্রদেশের মালব অঞ্চলের (নিমাড় অঞ্চলের উত্তরে অবস্থিত) কথ্য ভাষা৷ এটি পার্শ্ববর্তী নিমাড় অঞ্চলের ভাষা নিমাড়ির সাথে ধ্বনিগত ও ভাষাগত কিছু সাদৃৃৃশ্য বহন করে৷ মালবি ভাষা মুলত মধ্যপ্রদেশের মালব অঞ্চল ও তৎসংলগ্ন রাজস্থানের কিছু জেলায় স্থানীয় লোকের কথ্য ভাষা৷ মধ্যপ্রদেশ - ৪৭০৭৭১৯ (৬.৪৮%) নীমাচ জেলা - ৩৮২৩৯৭ (৪৬.২৯%) মন্দসৌর জেলা - ৬৫১১৭৩ (৪৮.৫৮%) রতলাম জেলা - ৬১৫৮৭৭ (৪২.৩৩%) উজ্জয়িনী জেলা - ৯৪৫৩৪২ (৪৭.৫৮%) শাজাপুর জেলা - ৩৩১৫৯৮ (২১.৯২%) দেওয়াস জেলা - ৫১১৭৬৬ (৩২.৭৩%) ধার জেলা - ৩৪১৫১৭ (১৫.৬২%) ইন্দোর জেলা - ৪৯৩০০৭ (১৫.০৫%) রাজগড় জেলা - ৩৭৪০৩৩ (২৪.২০%) সেহোর জেলা - ১৯১০৫ (১.৪৬%) ঝাবুয়া জেলা - ৩৫৩৬৬ (৩.৪৫%) রাজস্থান - ৭৩১৬০৬ (১.০৭%) কোটা জেলা - ৪৪০৫৯ (২.২৬%) ঝালাওয়াড় জেলা - ৪৬৭৭৪০ (৩৩.১৫%) অঞ্চলভিত্তিক জনসংখ্যার নির্ণয় সর্বশেষ ২০১১ খ্রীস্টাব্দে সম্পন্ন হয়৷ প্রাথমিকভাবে মালবিকে হিন্দির একটি আঞ্চলিক উপভাষা হিসাবে উপস্থাপন করা হয়, কিন্তু বহুক্ষেত্রে এমন দেখা গেছে যে বিপুল সংখ্যক মালবি ভাষা তথা সোন্ধওয়ারীকে মুল হিন্দি ভাষাতে অন্তর্ভুক্ত করা হয়েছে যা হিন্দি ভাষার সংখ্যাগরিষ্ঠতা প্রদর্শণে সহায়তা করেছে৷ মালবি ভাষার মতো বেশ কিছু ভাষা স্থানীয়দের হীনম্মন্যতা ও কুটনৈতিক কারণে সংকটাপন্ন৷ মালবি ভাষার উপভাষাগুলি হলো যথাক্রমে, উজ্জয়িনী উপভাষা (উজ্জয়িনী জেলা, ইন্দোর জেলা, দেওয়াস জেলা, শাজাপুর জেলা, আগর মালোয়া জেলা, সেহোর জেলা) রাজৌয়াড়ি উপভাষা (রতলাম জেলা,মান্দসৌর জেলা, নীমাচ জেলা) উমঠওয়াড়ি উপভাষা (রাজগড় জেলা) সোন্ধওয়াড়ি উপভাষা (রাজস্থানের ঝালাওয়াড় জেলা) উজ্জয়িনীর উপভাষাকে প্রমিত ও ঐতিহ্যপূর্ণ মালবি ভাষা গণ্য করা হয় এবং কখনো কখনো সম্পূর্ণ ভাষাকেই উজ্জয়িনী ভাষা নামে অভিহিত করা হয়৷ প্রায় ৭৫% মালবিভাষী মধ্যপ্রদেশের সরকারী ভাষা হিন্দিতে কথা বলতে সক্ষম৷ ২০১১ জনগণনা অনুসারে মালবিভাষীদের ৪০% জনসংখ্যা তাদের নিজেদের ব্যবহৃত দ্বিতীয় ভাষা হিসাবে হিন্দি ভাষাকে চয়ন করেছেন৷ মালবি ভাষাতে বহু নথিপত্র ও গবেষণাপত্র আজ অবধি অপ্রকাশিত রয়ে গেছে৷ "Statement 1: Abstract of speakers' strength of languages and mother tongues - 2011"। www.censusindia.gov.in। Office of the Registrar General & Census Commissioner, India। সংগ্রহের তারিখ ২০১৮-০৭-০৭।  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "মালবি"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  http://www.censusindia.gov.in/2011census/C-16.html
বব হস্কিন্স

বব হস্কিন্স নামে পরিচিত রবার্ট উইলিয়াম হস্কিন্স (ইংরেজি: Robert William Hoskins; ২৬ অক্টোবর ১৯৪২ - ২৯ এপ্রিল ২০১৪) ছিলেন একজন ইংরেজ অভিনেতা। তিনি নব্য-নোয়া চলচ্চিত্র মোনা লিসা (১৯৮৬) চলচ্চিত্রে অভিনয় করে কান চলচ্চিত্র উৎসব থেকে শ্রেষ্ঠ অভিনেতার পুরস্কার, শ্রেষ্ঠ প্রধান চরিত্রে অভিনেতা বিভাগে বাফটা পুরস্কার, ও সেরা নাট্যধর্মী চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। প্রধান চরিত্রে তার অভিনীত উল্লেখযোগ্য চলচ্চিত্রসমূহ হল পেনিস ফ্রম হেভেন (১৯৭৮), দ্য লং গুড ফ্রাইডে (১৯৮০), হু ফ্রেমড রজার র‍্যাবিট (১৯৮৮), মারমেইডস (১৯৯০), সুপার মারিও ব্রস. (১৯৯৩)- এবং পার্শ্ব চরিত্রে তার অভিনীত উল্লেখযোগ্য চলচ্চিত্রসমূহ হল ব্রাজিল (১৯৮৫), হুক (১৯৯১), নিক্সন (১৯৯৫), এনিমি অ্যাট দ্য গেটস (২০০১), মিসেস হেন্ডারসন প্রেজেন্টস (২০০৫), আ ক্রিসমাস ক্যারল (২০০৯), মেড ইন ড্যাগেনহাম (২০১০) ও স্নো হোয়াইট অ্যান্ড দ্য হান্টসম্যান (২০১২)। তিনি দুটি চলচ্চিত্র পরিচালনা করেছেন। হস্কিন্স ২০০৯ সালে বিবিসি ওয়ানের নাট্যধর্মী দ্য স্ট্রিট ধারাবাহিকে অভিনয় করে শ্রেষ্ঠ অভিনেতা বিভাগে আন্তর্জাতিক এমি পুরস্কার অর্জন করেন। ২০১২ সালে তিনি পারকিন্সন্স রোগে আক্রান্ত হওয়ার জন্য অভিনয় থেকে অবসর নেন এবং নিউমোনিয়ায় আক্রান্ত হয়ে ২০১৪ সালে ৭১ বছর বয়সে মারা যান। "Bob Hoskins"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। সংগ্রহের তারিখ ২৬ ফেব্রুয়ারি ২০১৯। [স্থায়ীভাবে অকার্যকর সংযোগ] "Actor Bob Hoskins dies aged 71"। বিবিসি নিউজ (ইংরেজি ভাষায়)। ৩০ এপ্রিল ২০১৪। সংগ্রহের তারিখ ২৬ ফেব্রুয়ারি ২০১৯।  উইকিমিডিয়া কমন্সে বব হস্কিন্স সংক্রান্ত মিডিয়া রয়েছে। ইন্টারনেট মুভি ডেটাবেজে বব হস্কিন্স  (ইংরেজি) রটেন টম্যাটোসে বব হস্কিন্স (ইংরেজি) ফাইন্ড এ গ্রেইভে বব হস্কিন্স  (ইংরেজি)
মোহাম্মদ আব্দুল্লাহ

মোহাম্মদ আব্দুল্লাহ (জন্ম: ১৬ অক্টোবর ১৯৯৭) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব রহমতগঞ্জ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন। ২০১৫–১৬ মৌসুমে, বাংলাদেশী ক্লাব আরামবাগের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৭–১৮ মৌসুমে তিনি বাংলাদেশী ক্লাব চট্টগ্রাম আবাহনীতে যোগদান করেছেন। চট্টগ্রাম আবাহনীর হয়ে খেলার মৌসুমেই তিনি সাইফের সাথে চুক্তি স্বাক্ষর করেছেন। ২০২২–২৩ মৌসুমে, তিনি শেখ রাসেল হতে বাংলাদেশী ক্লাব রহমতগঞ্জে যোগদান করেছেন। ২০১৬ সালে, আব্দুল্লাহ বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন। মোহাম্মদ আব্দুল্লাহ ১৯৯৭ সালের ১৬ই অক্টোবর তারিখে বাংলাদেশের সিরাজগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি মাত্র ৬ বছর বয়সে ফুটবল খেলা শুরু করেছিলেন, উক্ত সময়ে তিনি বঙ্গবন্ধু গোল্ড কাপ প্রাথমিক বিদ্যালয় টুর্নামেন্টে অংশগ্রহণ করেছিলেন। ২০১৬ সালের ১লা সেপ্টেম্বর তারিখে, মাত্র ১৮ বছর ১০ মাস ১৭ দিন বয়সে, আব্দুল্লাহ মালদ্বীপের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটিতে বাংলাদেশ ৫–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে আব্দুল্লাহ সর্বমোট ৩ ম্যাচে অংশগ্রহণ করেছেন। ২৪ মার্চ ২০২২ পর্যন্ত হালনাগাদকৃত। "Maldives vs. Bangladesh - September 1, 2016"। ইএসপিএন (ইংরেজি ভাষায়)। ১ সেপ্টেম্বর ২০১৬। সংগ্রহের তারিখ ৭ এপ্রিল ২০২১।  "International friendlies • Regular"। ইউরোস্পোর্ট (ইংরেজি ভাষায়)। ১ সেপ্টেম্বর ২০১৬। সংগ্রহের তারিখ ৭ এপ্রিল ২০২১।  সকারওয়েতে মোহাম্মদ আব্দুল্লাহ (ইংরেজি) ট্রান্সফারমার্কেটে মোহাম্মদ আব্দুল্লাহ (ইংরেজি) ওয়ার্ল্ডফুটবল.নেটে মোহাম্মদ আব্দুল্লাহ (ইংরেজি) ন্যাশনাল-ফুটবল-টিমস.কমে মোহাম্মদ আব্দুল্লাহ (ইংরেজি)
বাইশে শ্রাবণ (১৯৬০-এর চলচ্চিত্র)

বাইশে শ্রাবণ মৃণাল সেন পরিচালিত যুদ্ধের‌ পটভূমিকায় একটি বাস্তবধর্মী চলচ্চিত্র । এই চলচ্চিত্রটি ১৯৬০ সালে মক্তি পায়। এই চলচ্চিত্রতে বিখ্যাত অভিনেতা মাধবী মুখোপাধ্যায় শ্রেষ্ঠাংশে অভিনয় করেন। চলচ্চিত্রটির কাহিনীকার চিদানন্দ দাসগুপ্ত। তার এই গল্পের উপর ভিত্তি করে ছবিটি নির্মাণ করা হয়। মাধবী মুখোপাধ্যায় হেমাঙ্গিনী দেবী জ্ঞানেশ মুখোপাধ্যায় উমানাথ ভট্টাচার্য সুমিতা দাসগুপ্ত আশা দেবী ভারতী ব্যানার্জী চিদানন্দ দাসগুপ্ত
বাইশে শ্রাবণ

বাইশে শ্রাবণ নামে বাংলায় দুটি চলচ্চিত্র রয়েছে। সেগুলি হলো যথাক্রমে- বাইশে শ্রাবণ (১৯৬০-এর চলচ্চিত্র) বাইশে শ্রাবণ (২০১২-এর চলচ্চিত্র) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ব্র্যাড বার্ড

ফিলিপ ব্র্যাডলি বার্ড (জন্ম: ১১ই সেপ্টেম্বর, ১৯৫৭) দুই বার একাডেমি পুরস্কার বিজয়ী মার্কিন চলচ্চিত্র পরিচালক। তিনি মূলত ব্র্যাড বার্ড নামে পরিচিত। ডিজনি এবং পিক্সার স্টুডিওর বিপুল প্রশংসিত ও জনপ্রিয় এনিমেশন ছবি দ্য ইনক্রেডিব্‌ল্‌স ও র‌্যাটাটুই পরিচালনার জন্য তিনি বিখ্যাত হয়েছেন। ফ্যামিলি ডগ (১৯৮৭) দ্য আয়রন জায়ান্ট (১৯৯৯) দ্য ইনক্রেডিব্‌ল্‌স (২০০৪) জ্যাক-জ্যাক অ্যাটাক (২০০৫) র‌্যাটাটুই (২০০৭) ফ্যামিলি ডগ (১৯৮৭) ব্যাটারিস নট ইনক্লুডেড (১৯৮৭) দ্য আয়রন জায়ান্ট (১৯৯৯) দ্য ইনক্রেডিব্‌ল্‌স (২০০৪) র‌্যাটাটুই (২০০৭) দ্য ইনক্রেডিব্‌ল্‌স (২০০৪) এডনা মোডের কণ্ঠ র‌্যাটাটুই (২০০৭) অ্যামব্রিস্টার মিনিয়নের কণ্ঠু ইন্টারনেট মুভি ডেটাবেজে Brad Bird (ইংরেজি) Brad Bird Interview at IGN DVD Talk: Interview with Brad Bird about The Incredibles Brad Bird premieres and discusses the development of "The Incredibles" with CalArts' Character Animation Program Brad Bird Interview[স্থায়ীভাবে অকার্যকর সংযোগ] Brad Bird talks about his career and upcoming film "The Incredibles"
এলি বাতাসি

এলি বাতাসি (বৈজ্ঞানিক নাম: Neptis vikasi (Horsfield)) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি। এলি বাতাসি এর প্রসারিত অবস্থায় ডানার আকার ৬০-৭০ মিলিমিটার দৈর্ঘ্যের হয়। ভারত (উত্তরাঞ্চল, কুমায়ুন থেকে পূর্ব হিমালয়, পশ্চিমবঙ্গ, সিকিম থেকে অরুণাচল প্রদেশ ও উত্তর-পূর্ব ভারত) নেপাল, ভুটান, মায়ানমার ও উত্তর ইন্দো-চীন এর বিভিন্ন অঞ্চলে এদের পাওয়া যায়। প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:- এই প্রজাতি ফিক বাতাসি (Neptis harita) প্রজাতির সাথে সদৃশ যুক্ত। ডানার উপরিতল কালচে ঘোলাটে বাদামি (dark smoky brown) ও সরু ময়লাটে সাদা অস্পষ্ট দাগ-ছোপ যুক্ত। সামনের ডানায় সেল-এর দাগটি লম্বা, দুইপ্রান্তে সরু ও মধ্যভাগে স্ফীত এবং দাগটির বহিঃপ্রান্তের সামান্য আগে উপরদিকে অস্পষ্ট একটি খাঁজ চোখে পড়ে। ডিসকাল ছোপগুলি কোস্টার নিচ থেকে শুরু হয়ে বক্রভাবে ডরসাম অবধি নেমে গেছে যাদের মধ্যে ৩ নং শিরামধ্যের ছোপটি কম-বেশি চতুষ্কৌণিক ও ৪ নং এর ছোপটি ভীষণ অস্পষ্ট। উক্ত ডিসকাল ছোপগুলির বহিঃপ্রান্ত লাগোয়া অস্পষ্ট একটি আঁকাবাঁকা বক্র পোস্ট-ডিসকাল রেখা বর্তমান। সাব-টার্মিনাল অস্পষ্ট সরু রেখাটি কালো শিরায় বহু-খন্ডিত ও কোস্টা থেকে টরনাস পর্যন্ত বিন্যস্ত। ডানার শীর্ষভাগে সিলিয়া (cillai) সুস্পষ্টভাবে সাদা; বাকি অংশে সিলিয়া কালচে, তবে মাঝেমধ্যে খুব ছোট ছোট অংশে অস্পষ্টভাবে সাদা। পিছনের ডানায় সাব-বেসাল ও পোস্ট-ডিসকাল অংশে দুটি প্রায় সমান্তরাল লম্বা বন্ধনী বর্তমান এবং উভয়েই কালো শিরা দ্বারা খণ্ডিত। সাব-বেসাল বন্ধনীটি অপেক্ষাকৃত চওড়া সাব-টার্মিনাল রেখাটি সামনের ডানার অনুরূপ। সিলিয়া কালচে, তবে মাঝেমধ্যে খুব ছোট ছোট অংশে অস্পষ্টভাবে সাদা। ডানার নিম্নতলের বর্ণ ও দাগ-ছোপ উপরিতলের অনুরূপ, তবে দাগ-ছোপগুলি অধিকতর সাদা ও স্পষ্টভাই বিন্যস্ত। শুঙ্গ উপরিতলে কালো ও নিম্নতলে ফ্যাকাশে সাদা ও শীর্ষে হলদে বিন্দু। মাথা, বক্ষদেশ ও উদর উভয়তলেই কালচে বাদামি। বক্ষদেশ শুরুতে হালকা সবজে। এই প্রজাতি সুলভ দর্শন নয় (uncommon) এবং পশ্চিমবঙ্গ, মেঘালয় ইত্যাদি কিছু কিছু জায়গায় দুর্লভ। স্বভাব অন্যান্য সেইলারদের মতন, তবে ওড়ার ভঙ্গিমা সামান্য তেজি ও আক্রমনাত্মক (little aggression)। এরা ডানা অনুভূমিক রেখে বাতাসে ভেসে ওড়ে (glide) ও মাঝেমাঝে ডানা ঝাপটায়।পাতায় ডানা মেলা ও বন্ধ অবস্থায় বসে রসপান ও রোদ পোহানো এদের প্রিয় অভ্যাস এবং ভিজে মাটিতে বা পাথরের ভিজে ছোপে বসেও খ্যাদরস আহরণ করে ও রোদ পোহায়। এই প্রজাতি ফুলে অবস্থান করে মধুপান করে। অন্যান্য নিচু উচ্চতা থেকে ৩৫০০ ফুট উচ্চতা পর্যন্ত জঙ্গলে পথের ধরে নদী-ঝর্ণার কিনারা, নদীখাত এদের পছন্দের বাসভূমি। অন্যান্য সেইলারদের তুলনায় এই প্রজাতিকে একটু বেশি খোলা-মেলা জায়গায় পাওয়া যায়। A Pictorial Guide Butterflies of Gorumara National Park (2013 সংস্করণ)। Department of Forests Government of West Bengal। পৃষ্ঠা ২৩৬।  Wynter-Blyth, M.A. (1957) Butterflies of the Indian Region, pg ১৯৪. Kunte, Krushnamegh (২০১৩)। Butterflies of The Garo Hills। Dehradun: Samrakshan Trust, Titli Trust and Indian Foundation of Butterflies। পৃষ্ঠা ১০২।  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 420। আইএসবিএন 9789384678012।  "Neptis Fabricius, 1807" at Markku Savela's Lepidoptera and Some Other Life Forms Isaac, Kehimkar (২০০৮)। The book of Indian Butterflies (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা ৪৪৮। আইএসবিএন 978 019569620 2।
কুরিতিবা

কুরিতিবা (পর্তুগিজ: Curitiba, আ-ধ্ব-ব: [kuɾi'tibɐ]), ব্রাজিলের পারানা অঙ্গরাজ্যের রাজধানী শহর। জনসংখ্যা ও অর্থনীতির আকারের বিচারে এটি দক্ষিণ ব্রাজিলের বৃহত্তম শহর। এখানে প্রায় ১৮ লক্ষ লোক বাস করেন, যা ব্রাজিলের মধ্যে ৭ম বৃহত্তম। শহরটির মোট অভ্যন্তরীণ উৎপাদন ১৭ বিলিয়ন মার্কিন ডলার, যা ব্রাজিলের চতুর্থ সর্বোচ্চ। বৃহত্তর কুরিতিবা মেট্রোপলিটান বা পৌর এলাকাতে প্রায় ৩৫ লক্ষ লোক বাস করেন। "Região Metropolitana" (Portuguese ভাষায়)। Prefeitura Municipal de Curitiba। সংগ্রহের তারিখ ২০০৭-০১-০৮। উদ্ধৃতি শৈলী রক্ষণাবেক্ষণ: অচেনা ভাষা (link) কুরিতিবার সরকারি ওয়েবসাইট
জ্যুল অফমান

জ্যুল আলফোঁস অফমান (ফরাসি: Jules Alphonse Hoffman; আ-ধ্ব-ব: [ʒyl ɔfman]; জন্ম ২রা আগস্ট, ১৯৪১) লুক্সেমবার্গে জন্মগ্রহণকারী ফরাসি জীববিজ্ঞানী। যুবক বয়সে লুক্সেমবার্গে বেড়ে ওঠার সময় তিনি তার পিতা জোযে অফমানের প্রভাবের অধীনে পোকামাকড়ের প্রতি গভীর আগ্রহী হন। অবশেষে জীব মডেল হিসাবে পোকামাকড় ব্যবহার করে জীববিজ্ঞানের জগতে তরুণ অফমানের পদার্পণ ঘটে। বর্তমানে তিনি স্ত্রাসবুর বিশ্ববিদ্যালয়ে একটি অনুষদে কর্মরত আছেন। তিনি ফ্রান্সের স্ত্রাসবুর শহরে অবস্থিত "জাতীয় বৈজ্ঞানিক গবেষণা কেন্দ্রের" (সঁত্র নাসিওনাল দে র‍্যশের্শ সিয়ঁতিফিক, সংক্ষেপে সেএনআরএস) প্রশাসক পরিষদের একজন গবেষণা পরিচালক এবং সদস্য। তিনি ফরাসি বিজ্ঞান অ্যাকাডেমির উপ-সভাপতি (২০০৫-২০০৬) এবং সভাপতি (২০০৭-২০০৮) পদে নির্বাচিত হয়েছিলেন। ২০১০ খ্রিস্টবাদে অফমান এবং মার্কিন চিকিৎসাবিজ্ঞানী ব্রুস বয়েটলারকে যৌথভাবে "জন্মগত প্রতিবন্ধকতা সক্রিয়করণ সম্পর্কিত আবিষ্কার" এর জন্য শারীরবিজ্ঞানে নোবেল পুরস্কারের ভূষিত করা হয়েছিল। ২০০৩: ক্যান্সার গবেষণা ইন্সটিটিউট উইলিয়াম বি. কোলি পুরস্কার ২০০৪: রোবের্ট কখ পুরস্কার ২০০৭: বালজান পুরস্কার; ব্রুস এ. বয়েটলার-এর সাথে একত্রে; সহজাত অনাক্রম্যতার উপরে গবেষণার জন্য ২০১০: রোজেনস্টিল পুরস্কার (রুসলান মেজিতভের সাথে একত্রে) ২০১০: কেইও চিকিৎসা বিজ্ঞান পুরস্কার ২০১১: গের্ডনার ফাউন্ডেশন আন্তর্জাতিক পুরস্কার (শিজুও আকিরার সাথে একত্রে) ২০১১: শ পুরস্কার (ব্রুস বয়েটলার ও রুসলান মেজিতবের সাথে একত্রে) ২০১১: সিএনআরএস স্বর্ণপদক ২০১১: চিকিৎসাবিজ্ঞানে নোবেল পুরস্কার (ব্রুস বয়েটলার এবং রালফ স্টাইনম্যানের সাথে একত্রে) "CNRS senior researcher Jules Hoffmann awarded the 2011 Nobel Prize in Physiology or Medicine"। French National Centre for Scientific Research। ৩ অক্টোবর ২০১১। সংগ্রহের তারিখ ৪ অক্টোবর ২০১১।  "Nobel Prize in Physiology or Medicine 2011" (সংবাদ বিজ্ঞপ্তি)। Nobel Foundation। ৩ অক্টোবর ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে জ্যুল অফমান সংক্রান্ত মিডিয়া রয়েছে। Jules Hoffmann at the French Academy of Sciences Jules Hoffmann at the Balzan Foundation HOW WE SENSE MICROBES: GENETIC DISSECTION OF INNATE IMMUNITY IN INSECTS AND MAMMALS
শেপার মেশিন

মেশিন শপের একটি গুরুত্বপূর্ণ যন্ত্র হল শেপার মেশিন। এর মাধ্যমে কোন ধাতব বস্তুর তল কে কেটে প্রয়োজন মত আকার দেওয়া হয়। বিভিন্ন রকম তল কাটার জন্য বিভিন্ন কাটিং টুল ব্যবহার করা হয়। টুল হেডের অবস্থানের উপর ভিত্তি করে শেপার মেশিনকে নিম্নোক্ত ভাগে ভাগ করা যায়। স্ট্যান্ডার্ড (standard) ড্র-কাট (draw-cut) হরাইজন্টাল (horizontal -অনুভূমিক) ইউনিভার্সাল (universal) ভার্টিকাল (vertical) গিয়ার্ড (geared) ক্র্যাংক (crank) হাইড্রোলিক (hydraulic) কনটুর (contour) ট্রাভেলিং হেড (travelling head)। এর মধ্যে হরাইজন্টাল (অনুভূমিক) সংযোজনটিই সাধারণত ব্যবহৃত হয়ে থাকে। ভার্টিকাল শেপার সাধারণত ঘূর্ণায়মান টেবিলের সাথে যুক্ত থাকে , যেন কার্যবস্তুর (যে বস্তুকে কাটা হবে) বক্রতলকে কাটা যায়। ভার্টিকাল শেপার এবং স্লটার (স্লটিং মশিনের) মধ্যে পার্থক্য হল ভার্টিকাল শ্যাপারে স্লাইডকে নড়ানো যায় কিন্তু স্লটারে এটা খাড়া তলে দৃঢ় ভাবে যুক্ত থাকে। স্লট কাটিং টুল লেফট হ্যান্ড কাটিং টুল রাইট হ্যান্ড কাটিং টুল ভি-কাটিং টুল স্কয়ার কাটিং টুল কাস্ট আয়রন ফিনিসিং টুল ইত্যাদি। শেপার মেশিনের আকার নির্ধারণ করা হয় এর র‍্যামের (Ram) সর্বোচ্চ স্ট্রোক এর উপর ভিত্তি করে এবং তা পরিমাপ করা হয় ইঞ্চিতে। সাধারণ শেপার মেশিন ৭ থেকে ৩৬ ইঞ্চি আকারের হয়ে থাকে। বেজ (Base) বা ভিত্তি: এটি ভারি ধাতব অংশ যার উপর পুরো শেপার মেশিন বসানো থাকে। এটি তেলের ধারক হিসেবেও কাজ করে। এই তেল শ্যাপারের বিভিন্ন অংশে সরবরাহ করা হয় পিচ্ছিলকারক (Lubrecant) হিসেবে। ফ্রেম (Frame) বা কাঠামো: এটি বড় ধাতব অংশ যা বেজের উপর বসানো থাকে। র‍্যাম (Ram): এটি শেপার মেশিনের প্রধান চলমান অংশ। এটি কাটিং টুল ধরে রাখে এবং তাকে চালনা করে। এটি রকার আর্ম এর সাথে লাগানো থাকে যা একে আগু-পিছু গতি (oscillating motion) দেয়। টেবিল: টেবিল একটি ধাতব বাক্স যা ফ্রেমের সাথে লাগানো থাকে। এতে যে বস্তুকে কাটা হবে (job or work) তা আটকানো হয়। সাধারণ শ্যাপারে টেবিল বেজের সমতলে ডানে,বামে,সামনে ও পেছনে সরানো যায়, কিন্তু ইউনিভার্সাল টেবিলকে বেজের তলের সাথে যে কোন কোণে ঘোরানো যায়। শেপার মেশিনে ফিড দেওয়া হয় টেবিলে। অথাৎ কাটার সময় কাটিং টুল নির্দিষ্ট জায়গায় থেকে কাটতে থাকে আর টেবিল নির্দিষ্ট গতিতে প্রতি স্ট্রোকে ওয়ার্ক(work) কে কাটিং টুলের দিকে এগিয়ে দেয়। Shaper Mechanism Types Crank, Rack or Geared, Friction Geared and Hydraulic [১] উইকিপিডিয়া
ডেক্সটার গর্ডন

ডেক্সটার গর্ডন (ইংরেজি: Dexter Gordon; ২৭ ফেব্রুয়ারি ১৯২৩ - ২৫ এপ্রিল ১৯৯০) ছিলেন একজন মার্কিন জ্যাজ স্যাক্সোফোন বাদক ও অভিনেতা। ছয় ফুট ছয় ইঞ্চি উচ্চতার জন্য তাকে "দীর্ঘকায় ডেক্সটার" ও "অত্যাধুনিক দানব" ডাকা হত। তার সঙ্গীত জীবনের ব্যপ্তি ছিল চল্লিশ বছরের অধিক। ১৯৪৮ সালে রয়্যাল রুস্টে হেরমান লিওনার্ডের তোলা গর্ডনের ধূমপানরত ছবিটি জ্যাজ আলোকচিত্রের অন্যতম প্রতীকি চিত্র। গর্ডনের একাধিক অ্যালবামের প্রচ্ছদের বিষয়বস্তু ছিল সিগারেট। গর্ডন ১৯৮৬ সালের রাউন্ড মিডনাইট চলচ্চিত্রে বার্ট্রান্ড ট্যাভারনিয়ার চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন এবং একই বছর দ্য আদার সাইড অব রাউন্ড মিডনাইট চলচ্চিত্রের গানের অ্যালবামের জন্য সেরা জ্যাজ যন্ত্রবাদক বিভাগে গ্র্যামি পুরস্কার অর্জন করেন। ১৯৯০ সালে অ্যাওয়েকেনিংস চলচ্চিত্রে তাকে ক্ষণিক চরিত্রে দেখা যায়। হেন্ডারসন, অ্যালেক্স ভি.। "Dexter Gordon: The Tenor of Power"। অ্যালেক্স ভি. হেন্ডারসন। সংগ্রহের তারিখ ২৭ ফেব্রুয়ারি ২০১৯।  "From the Harvard Art Museums' collections Dexter Gordon, Royal Roost, New York City"। হার্ভার্ড আর্ট মিউজিয়াম (ইংরেজি ভাষায়)। সংগ্রহের তারিখ ২৭ ফেব্রুয়ারি ২০১৯।  উইকিমিডিয়া কমন্সে ডেক্সটার গর্ডন সংক্রান্ত মিডিয়া রয়েছে। দাপ্তরিক ওয়েবসাইট টেমপ্লেট:অলমিউজিক নাম ইন্টারনেট মুভি ডেটাবেজে ডেক্সটার গর্ডন  (ইংরেজি)
মার্সিয়ান ম্যানহান্টার

মার্সিয়ান ম্যানহান্টার একটি কল্পিত সুপারহিরো যা ডিসি কমিকস্ থেকে প্রকাশিত আমেরিকান কমিকস্ বইগুলিতে প্রকাশিত হয়। লেখক জোসেফ স্যামাকসনের দ্বারা নির্মিত এবং শিল্পী জো সার্টা দ্বারা ডিজাইন করা, এই চরিত্রটি প্রথমে ডিটেকটিভ কমিক্স # ২২৫ (নভেম্বর, ১৯৫৫) -এ "দি ম্যানহান্টার ফ্রম মার্স" গল্পে উপস্থিত হয়েছিল। মার্সিয়ান ম্যানহান্টার জাস্টিস লীগ অব আমেরিকার প্রধান সাতজন সদস্যের মধ্যে অন্যাতম এবং ডিসি ইউনিভার্সের সবচেয়ে শক্তিশালী ব্যক্তিদের একজন। জোনস্-কে অন্যান্য ডিসি কমিকস্-অনুমোদিত পণ্যগুলির যেমন ভিডিও গেমস, টেলিভিশন সিরিজ, অ্যানিমেটেড চলচ্চিত্র এবং কার্টুন চিত্র এবং ট্রেডিং কার্ডের প্রচারে দেখানো হয়েছে। IGN এর সর্বশ্রেষ্ঠ কমিক বইয়ের নায়ক তালিকাতে চরিত্রটিকে # ৪৩ স্থান দেওয়া হয়েছি। ১৯৯৭ সালের জাস্টিস লীগ অব আমেরিকা লাইভ-অ্যাকশন টেলিভিশন সিরিজ পাইলট-এ ডেভিড ওগেন স্টিয়ার্স জোনস্ চরিত্রটিকে রেখেছিলেন। ফিল মরিসও টেলিভিশন সিরিজের স্মলভিল-এ তাকে চিত্রিত করেছিলেন। ডেভিড হারেউড সুপারগার্ল-এ মার্সিয়ান ম্যানহান্টারকে মনুষ্যরূপে উপস্থাপিত করেন। অতিমানবীয় চরিত্র প্রবেশদ্বার
টিমোথি স্পাল

টিমোথি লিওনার্ড স্পাল, ওবিই (ইংরেজি: Timothy Leonard Spall; জন্ম: ২৭ ফেব্রুয়ারি ১৯৫৭) হলেন একজন ব্রিটিশ অভিনেতা ও উপস্থাপক। তিনি ১৯৮৩ সালে আইটিভির হাস্যরসাত্মক নাট্যধর্মী ধারাবাহিক আউফ ভিডারসেহেন, পেট-এ ব্যারি স্পেন্সার টেলর চরিত্রে অভিনয় করে যুক্তরাজ্যে পরিচিতি অর্জন করেন। স্পাল সিক্রেটস্‌ অ্যান্ড লাইজ (১৯৯৬) চলচ্চিত্রে অভিনয় করে সমাদৃত হন এবং শ্রেষ্ঠ প্রধান চরিত্রে অভিনেতা বিভাগে বাফটা পুরস্কারের মনোনয়ন লাভ করেন। পরবর্তী কালে তিনি দ্য উইজডম অব ক্রকোডাইলস্‌ (১৯৯৮)-এ ইনস্পেক্টর হিলি, দ্য লাস্ট সামুরাই (২০০৩)-এ সিমন গ্রাহাম, হ্যারি পটার চলচ্চিত্র ধারাবাহিকে (২০০৪-২০১০) পিটার পেটিগ্রিউ, পিয়েরপয়েন্ট (২০০৫)-এ অ্যালবার্ট পিয়েরপয়েন্ট, সুইনি টড: দ্য ডিমন বারবার অব ফ্লিট স্ট্রিট (২০০৭)-এ বিডল ব্যামফোর্ড, দ্য ডেমড ইউনাইটেড (২০০৯)-এ পিটার টেলর এবং দ্য কিংস স্পিচ (২০১০)-এ উইনস্টন চার্চিল চরিত্রে অভিনয় করেন। তাকে টিমোথি স্পাল: ...অ্যাট সি (২০১০-২০১২) টিভি প্রামাণ্যচিত্রে দেখা যায় এবং তিনি ২০১৪ সালে মাইক লেইয়ের জীবনীমূলক চলচ্চিত্র মিস্টার টার্নার ছবিতে জে. এম. ডব্লিউ. টার্নার চরিত্রে অভিনয় করে কান চলচ্চিত্র উৎসবের শ্রেষ্ঠ অভিনেতার পুরস্কার অর্জন করেন। "Timothy Spall wins Best Actor award at Cannes Film Festival"। দি ইন্ডিপেন্ডেন্ট (ইংরেজি ভাষায়)। ২৪ মে ২০১৪। সংগ্রহের তারিখ ২৭ ফেব্রুয়ারি ২০১৯।  উইকিমিডিয়া কমন্সে টিমোথি স্পাল সংক্রান্ত মিডিয়া রয়েছে। ইন্টারনেট মুভি ডেটাবেজে টিমোথি স্পাল  (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে টিমোথি স্পাল রটেন টম্যাটোসে টিমোথি স্পাল (ইংরেজি)
উইলিয়াম ডেমারেস্ট

কার্ল উইলিয়াম ডেমারেস্ট (ইংরেজি: Carl William Demarest; ২৭ ফেব্রুয়ারি ১৮৯২ - ২৭ ডিসেম্বর ১৯৮৩) ছিলেন একজন মার্কিন অভিনেতা। তিনি সিটকম মাই থ্রি সন্স-এ আঙ্কেল চার্লি চরিত্রে অভিনয়ের জন্য সর্বাধিক পরিচিত; এই কাজের জন্য তিনি ১৯৬৮ সালে হাস্যরসাত্মক ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কারের মনোনয়ন লাভ করেন। প্রথম বিশ্বযুদ্ধে অংশগ্রহণকারী ডেমারেস্ট চলচ্চিত্র ও টেলিভিশনের একজন প্রখ্যাত অভিনেতা হয়ে ওঠেন। ১৯২৭ সাল থেকে শুরু করে ১৯৭০-এর দশক পর্যন্ত ১৪০টির অধিক চলচ্চিত্রে অভিনয় করেন। তিনি দ্য জলসন স্টোরি (১৯৪৬) চলচ্চিত্রে গায়ক-অভিনেতা অ্যাল জলসনের গুরু চরিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। "অবিচুয়ারি", ভ্যারাইটি, ৪ জানুয়ারি ১৯৮৪। "1946 Academy Awards® Winners and History"। ফিল্মসাইট। সংগ্রহের তারিখ ২৭ ফেব্রুয়ারি ২০১৯।  উইকিমিডিয়া কমন্সে উইলিয়াম ডেমারেস্ট সংক্রান্ত মিডিয়া রয়েছে। অলমুভিতে উইলিয়াম ডেমারেস্ট ইন্টারনেট ব্রডওয়ে ডেটাবেজে উইলিয়াম ডেমারেস্ট (ইংরেজি) ইন্টারনেট মুভি ডেটাবেজে উইলিয়াম ডেমারেস্ট  (ইংরেজি) রটেন টম্যাটোসে উইলিয়াম ডেমারেস্ট (ইংরেজি) ফাইন্ড এ গ্রেইভে উইলিয়াম ডেমারেস্ট  (ইংরেজি)